*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Φεβρουαρίου 1990

για την τροποποίηση της απόφασης 84/248/ΕΟΚ με την οποία εξουσιοδοτείται η Ομοσπονδιακή Δημοκρατία της Γερμανίας να θεσπίσει, κατά την εισαγωγή στο έδαφός της φυτών και φυτικών προϊόντων, ειδικά φυτοϋγειονομικά μέτρα για την εγχώρια παραγωγή ορισμένων οπωροφόρων που προορίζονται για φύτευση

(Το κείμενο στη γερμανική γλώσσα είναι το μόνο αυθεντικό)

(90/111/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 89/439/ΕΟΚ (2), και ιδίως το άρθρο 18 παράγραφος 2,

Εκτιμώντας:

ότι το άρθρο 11 παράγραφος 1 της οδηγίας 77/93/ΕΟΚ προβλέπει ότι τα φυτά, φυτικά προϊόντα ή άλλα αντικείμενα, κατά την εισαγωγή τους στο έδαφος ενός κράτους μέλους προερχόμενα από άλλο κράτος μέλος, δεν υπόκεινται σε απαγορεύσεις ή περιορισμούς σχετικά με τα φυτοϋγειονομικά μέτρα, εκτός εάν η εν λόγω οδηγία περιλαμβάνει αντίθετες διατάξεις·

ότι το άρθρο 18 παράγραφος 2 της οδηγίας 77/93/ΕΟΚ προβλέπει ότι τα κράτη μέλη μπορούν να εξουσιοδοτηθούν να θεσπίσουν, κατά την εισαγωγή στο έδαφός τους φυτών ή φυτικών προϊόντων, ειδικές φυτοϋγειονομικές διατάξεις, εφόσον παρόμοια μέτρα προβλέπονται εξίσου για την εγχώρια παραγωγή·

ότι η Ομοσπονδιακή Δημοκρατία της Γερμανίας με τον «Verordnung zur Bekampfung Viruskrankheiten im Obstbau» της 26ης Ιουλίου 1978 (3), όπως τροποποιήθηκε τελευταία από τον «Verordnung» της 1ης Δεκεμβρίου 1989 (4), θέσπισε ειδικά φυτοϋγειονομικά μέτρα για την εμπορία ορισμένων οπωροφόρων που προορίζονται για φύτευση·

ότι με την απόφαση 84/248/ΕΟΚ (5), όπως τροποποιήθηκε τελευταία από την απόφαση 89/355/ΕΟΚ (6), η Επιτροπή εξουσιοδότησε την Ομοσπονδιακή Δημοκρατία της Γερμανίας να εφαρμόσει επίσης τα μέτρα αυτά στα προϊόντα που εισάγονται στο έδαφός της από άλλα κράτη μέλη·

ότι η εξουσιοδότηση αυτή χορηγήθηκε προσωρινά για χρονική περίοδο που λήγει στις 31 Δεκεμβρίου 1989 αλλά με δυνατότητα παράτασης, μέχρι να ρυθμιστεί ο καθορισμός του κοινοτικού συστήματος πιστοποίησης για τα υλικά πολλαπλασιασμού των οπωροφόρων·

ότι το κοινοτικό σύστημα πιστοποίησης δεν έχει καθορισθεί ακόμη· ότι τα άλλα δεδομένα που δικαιολογούν την εξουσιοδότηση αυτή δεν έχουν αλλάξει·

ότι, κατά συνέπεια, η εξουσιοδότηση αυτή πρέπει να παραταθεί για μια ορισμένη περίοδο·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 84/248/ΕΟΚ τροποποιείται ως εξής:

1. Στο άρθρο 2, η ημερομηνία «31 Δεκεμβρίου 1989» αντικαθίσταται από την ημερομηνία «31 Δεκεμβρίου 1990».

2. Το παράρτημα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 19 Φεβρουαρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 212 της 22. 7. 1989, σ. 106.

(3) Bundesgesetzblatt, μέρος I, σ. 1120.

(4) Bundesgesetzblatt, μέρος I, σ. 2105.

(5) ΕΕ αριθ. L 130 της 16. 5. 1984, σ. 27.

(6) ΕΕ αριθ. L 150 της 2. 6. 1989, σ. 26.

ΠΑΡΑΡΤΗΜΑ

«ΠΑΡΑΡΤΗΜΑ

Τα μέτρα που αναφέρονται στο άρθρο 1 αφορούν τα οπωροφόρα που αναγράφονται στη στήλη 1, εφαρμόζονται στους επιβλαβείς οργανισμούς που αναφέρονται στη στήλη 2 και τίθενται σε εφαρμογή τις ημερομηνίες που δίνονται στη στήλη 3

1.2.3 // // // // Στήλη 1

Φυτά

// Στήλη 2

Επιβλαβής οργανισμός

// Στήλη 3

Ημερομηνία

εφαρμογής // // // // 1. Φυτά της Cydonia Mill, που προορίζονται για φύτευση, με εξαίρεση τους σπόρους προς σπορά // Δακτυλιωτή μωσαΐκωση της αχλαδιάς (Ring pattern mosaic)

Μολυσματική λιθίαση της αχλαδιάς

Κιτρίνισμα των νευρώσεων της αχλαδιάς // Αμέσως // 2. Φυτά της Malus Mill, που προορίζονται για φύτευση, με εξαίρεση τους σπόρους προς σπορά και τα νεαρά φυτά // Πλαστομανία της μηλιάς

Μωσαΐκωση της μηλιάς

Τραχύτητα των φύλλων της μηλιάς (Rough skin) Ίωση της μηλιάς ( Apple star crack)

Πάθηση του μαλακού ξύλου της μηλιάς // Αμέσως // 3. Φυτά της Prunus armeniaca L., Prunus domestica spp. syriaca, Prunus domestica spp. domestica L., Prunus domestica spp. italica (Borkh.) Hegi, Prunus persica (L.) Batsch, όταν πρόκειται για ρίζες εμβολιασμού που πολλαπλασιάζονται όπως τα φυτά και για τα φυτά που έχουν μεταμοσχευθεί στις ρίζες αυτές // Ιός που προκαλεί τις χλωρωτικές κηλίδες της μηλιάς

Ιός που προκαλεί τη μαρμάρωση κατά ζώνες της δαμασκηνιάς (ευρωπαϊκός)

Ιός που προκαλεί νανισμό της δαμασκηνιάς

Ιός που προκαλεί δακτυλιωτή κηλίδωση της δαμασκηνιάς // Αμέσως // 4. Φυτά της Prunus avium L., Prunus cerasus L., όταν πρόκειται για ρίζες εμβολιασμού που πολλαπλασιάζονται όπως τα φυτά και για τα φυτά που έχουν μεταμοσχευθεί στις ρίζες αυτές // Ασθένεια Pfeffingen Ιός που προκαλεί δακτυλιωτή κηλίδωση της δαμασκηνιάς

Ιός που προκαλεί νανισμό της δαμασκηνιάς // Αμέσως // 5. Φυτά της Pyrus L., που προορίζονται για φύτευση, με εξαίρεση τους σπόρους προς σπορά και τα νεαρά φυτά // Δακτυλιωτή μωσαΐκωση της αχλαδιάς

Κιτρίνισμα των νευρώσεων της αχλαδιάς // Αμέσως» // // //